8. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 302  της 1/6 Απρ. 1977 (ΦΕΚ Α΄ 98) Περί των προϋποθέσεων κατατάξεως και εγγραφής πτυχιούχων της Ανωτάτης Σχολής των Καλών Τεχνών και κατόχων ισοτίμων πτυχίων Σχολών Καλών Τεχνών της αλλοδαπής προς απόκτησιν και ετέρου πτυχίου. Έχοντες υπ’ όψει: 1.Τας διατάξεις της παρ. 3 του άρθρ. 1 του Νόμ. 379/1976 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (ΦΕΚ 176 Α΄). 2.Γνώμην του Συλλόγου των Καθηγητών της Ανωτάτης Σχολής των Καλών Τεχνών (συνεδρία 28.1.1977), και 3.Την υπ’ αριθ. 253/1977 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-Εις την Ανωτάτην Σχολήν των Καλών Τεχνών επιτρέπεται κατάταξις και εγγραφή μόνον πτυχιούχων ενός των Εργαστηρίων αυτής (Ζωγραφικής, Γλυπτικής ή Χαρακτικής) εις έτερον εκ των υπολοίπων Εργαστηρίων ή κατόχων ισοτίμων πτυχίων Σχολών Καλών Τεχνών της αλλοδαπής εις συνολικόν ποσοστόν 10% επί του δι’ υπουργικής αποφάσεως οριζομένου αριθμού εισακτέων κατόπιν εισιτηρίων εξετάσεων εις την Σχολήν ταύτην. Άρθρ.2.-1.Αι αιτήσεις κατατάξεως και εγγραφής μετά πιστοποιητικού της Σχολής ότι ο αιτών τυγχάνει πτυχιούχος εις το οποίον δέον να αναγράφεται και ο βαθμός του πτυχίου, υποβάλλονται εις την Γραμματείαν της Ανωτάτης Σχολής Καλών Τεχνών υπό των ενδιαφερομένων μέχρι της 15ης Οκτωβρίου εκάστου έτους από του ακαδημαϊκού έτους 1977-1978. (Αντί για τη σελ. 396,01(ε) Σελ. 396,01(ζ) Τεύχος 1124-Σελ. 113 Εγγραφή Σπουδαστών Α.Σ.Κ.Τ. 31.Δ.β.4-8 2.Προκειμένου περί αιτήσεων πτυχιούχων ισοτίμων Σχολών Καλών Τεχνών της αλλοδαπής αίτινες δέον να υποβάλλωνται μέχρι της εν παρ. 1 του παρόντος άρθρου οριζομένης προθεσμίας, είναι απαραίτητον να έχη προηγηθή η αναγνώρισις της ισοτιμίας των αλλοδαπών Σχολών και των πτυχίων αυτών. Άρθρ.3.-1.Οι πτυχιούχοι της Σχολής κατατάσσονται και εγγράφονται εις τα Εργαστήρια ήτοι εις το δεύτερον έτος σπουδών επί τη βάσει του βαθμού του πτυχίου των. Εις περίπτωσιν ισοβαθμίας οι υποψήφιοι υποβάλλουν εργασίαν, βάσει της οποίας ο Σύλλογος των Καθηγητών της Σχολής κατατάσσει τους ισοβαθμούντας. 2.Οι κάτοχοι ισοτίμων πτυχίων Σχολών Καλών Τεχνών της αλλοδαπής υποβάλλουν και εργασίαν, βάσει της οποίας ο Σύλλογος των Καθηγητών της Σχολής κατατάσσει αυτούς. Η κατάταξις γίνεται ως και δια τους πτυχιούχους της Ανωτάτης Σχολής των Καλών Τεχνών εις τα Εργαστήρια, ήτοι εις το δεύτερον έτος σπουδών. 3.Ο Σύλλογος των Καθηγητών της Σχολής αποφασίζει, καθ’ έκαστον ακαδημαϊόν έτος και την αναλογίαν κατανομής μεταξύ πτυχιούχων αυτής και Σχολών της αλλοδαπής. 4.Οι πτυχιούχοι της Σχολής απαλλάσσονται της υποχρεώσεως παρακολουθήσεως των θεωρητικών μαθημάτων. 